open-index/open-wikipedia-markdown huggingface dataset:
טאג' גיבסון

**טאג' ג'מי גיבסון** (באנגלית: **Taj Jami Gibson**; נולד ב-24 ביוני 1985) הוא כדורסלן אמריקאי המשחק בממפיס גריזליס מליגת ה-NBA, בעמדות הפאוור פורוורד והסנטר.

## קריירת המשחק
גיבסון גדל בשכונת ברוקלין שבניו יורק, ובמהלך קריירת התיכונים שלו החליף מספר בתי ספר. לאחר התיכון, הצטרף גיבסון לאוניברסיטת דרום קליפורניה במדיה שיחק במשך שלוש שנים. בעונתו האחרונה במכללה אף הוביל את הקבוצה לאליפות הבית הפסיפי, ונבחר לחמישיית הטורניר.

### שיקגו בולס
גיבסון העמיד עצמו לבחירה בדראפט ה-NBA של שנת 2009, ונבחר במקום ה-26 על ידי קבוצת שיקגו בולס. במהלך רוב עונת הרוקי שלו, פתח גיבסון בחמישייה הראשונה של קבוצתו, והרשים ביכולותיו ההגנתיות ובאנרגיה שהוא מביא למשחקו, ונבחר לשחק במשחק הראווה של שחקני העונה הראשונה מול שחקני העונה השנייה במסגרת סוף-שבוע האולסטאר ב-NBA. בסיום העונה העפיל גיבסון עם קבוצתו למשחקי הפלייאוף, אך הודח כבר בסיבוב הראשון.

לקראת עונת  הגיע אל הקבוצה קרלוס בוזר, המשחק גם הוא בעמדת הפאוור פורוורד. עוד לפני תחילת העונה שבר בוזר את ידו, וגיבסון פתח בחמישייה הראשונה ב-15 המשחקים הראשונים. עם חזרתו של בוזר לסגל הקבוצה, איבד גיבסון את מקומו בחמישייה הפותחת, והחל לעלות מהספסל למשך רוב אותה העונה. בסיום העונה, העפיל גיבסון עם קבוצתו אל משחקי הפלייאוף, ואף הוביל את קבוצתו לניצחון במשחק החמישי של הסיבוב השני, ויתרון 2-3 בסדרה מול אטלנטה הוקס כשקלע 11 נקודות ברבע האחרון. שיקגו ניצחה גם במשחק השישי והעפילה לגמר המזרח, בו פגשה את מיאמי היט והפסידה לה בחמישה משחקים.

### אוקלהומה סיטי ת'אנדר
בפברואר 2017, לאחר כ-7 עונות וחצי בשיקגו, הועבר גיבסון בטרייד לאוקלהומה סיטי ת'אנדר, יחד עם דאג מקדרמוט, בתמורה לקמרון פיין, אנתוני מורו וג'ופרי לוברן. בפלייאוף של אותה עונה הודחו הת'אנדר בסיבוב הראשון, מול יוסטון רוקטס.

### מינסוטה טימברוולבס
לקראת עונת  חתם על חוזה לשתי עונות במינסוטה טימברוולבס, עבור כ-28 מיליון דולר. במינסוטה התאחד עם המאמן טום ת'יבודו, אשר היה מאמנו בתקופתו עם הבולס.

### ניו יורק ניקס
ב-9 ביולי 2019 חתם על חוזה בניו יורק ניקס. בנובמבר 2020 שוחרר מהקבוצה, אולם כחודשיים לאחר מכן חתם בה על חוזה חדש.

### וושינגטון ויזארדס
ב-19 ביולי 2022 חתם גיבסון בוושינגטון ויזארדס.

## סטטיסטיקות הקריירה ב-NBA
### בעונה הסדירה

### בפלייאוף

## קישורים חיצוניים

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:ברוקלין: אישים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת דרום קליפורניה
קטגוריה:כדורסלני שיקגו בולס
קטגוריה:כדורסלני אוקלהומה סיטי ת'אנדר
קטגוריה:כדורסלני מינסוטה טימברוולבס
קטגוריה:כדורסלני ניו יורק ניקס
קטגוריה:כדורסלני וושינגטון ויזארדס
קטגוריה:כדורסלני דטרויט פיסטונס
קטגוריה:בחירות דראפט של שיקגו בולס
קטגוריה:ניו יורק: כדורסלנים
קטגוריה:אמריקאים שנולדו ב-1985
מודול פשוט למחצה

במתמטיקה, ובפרט בתחום תורת המודולים, **מודול פשוט למחצה** הוא מודול המתפרק לסכום ישר של תת-מודולים פשוטים. תכונה זו מאפשרת להחליף שאלות על המודול בשאלות דומות על תת-המודולים הפשוטים שלו, ולכן מודולים פשוטים למחצה הם אלו שעבורם תורת ההצגות, החוקרת את המודולים הפשוטים של חוג, היא הנגישה ביותר. 

חוג שהוא פשוט למחצה כמודול מעל עצמו נקרא **חוג פשוט למחצה**. לפי משפט ארטין-ודרברן, החוגים הפשוטים למחצה הארטיניים הם המכפלות הישרות של חוגי מטריצות מעל חוגי חילוק.

## הגדרה

מודול M מעל חוג R הוא **פשוט למחצה** אם הוא שווה לסכום ישר של תת-מודולים פשוטים שלו. 

עבור מודול *<math>M</math>* התנאים הבאים שקולים:
# *<math>M</math>* הוא מודול פשוט למחצה.
# *<math>M</math>* הוא סכום של תת-מודולים פשוטים.
# *<math>M</math>* שווה לתשתית שלו.
# *<math>M</math>* הוא **בעל משלימים**: לכל תת-מודול N קיים משלים P (היינו M=N \oplus P).

## תכונות

משפחת המודולים הפשוטים למחצה סגורה תחת מעבר לתת-חוגים ולחוגי מנה, ותחת סכום ישר.

קטגוריה:תורת המודולים
קטגוריה:תורת החוגים
חוג פשוט למחצה

בענף המתמטי העוסק בחוגים, **חוג פשוט למחצה** הוא חוג המהווה מודול פשוט למחצה כמודול (שמאלי) מעל עצמו. תנאי זה סימטרי להחלפת ימין ושמאל. 

המבנה של חוגים פשוטים למחצה (ארטיניים - ראו להלן) ידוע מאז משפטי המבנה של ג'וזף ודרברן ואמיל ארטין, והם מהווים אבן פינה בתורת המבנה הכללית של החוגים: לפי משפט ודרברן-ארטין, חוג R הוא פשוט למחצה אם ורק אם הוא איזומורפי למכפלה ישרה 
M_{n_1}(D_1)\times M_{n_2}(D_2)\times \cdots \times M_{n_r}(D_r) כאשר D_i הם חוגים עם חילוק ו-M_n(D) הוא חוג המטריצות בגודל n\times n מעל D.

לפי משפט משקה, עבור שדה F וחבורה סופית G, חוג החבורה F[G] הוא פשוט למחצה אם ורק אם המאפיין של F לא מחלק את סדר החבורה.

## ההגדרה

חוג נקרא פשוט למחצה אם, כמודול שמאלי מעל עצמו, הוא מהווה מודול פשוט למחצה. כלומר, אם הוא מתפרק לסכום של אידיאלים שמאליים מינימליים. מכיוון שלחוג יש איבר יחידה, די במספר סופי של אידיאלים כאלו. 

בספרות מופיעה גם הגדרה חלשה יותר: חוג הוא פשוט למחצה במובן החלש אם חיתוך האידיאלים המקסימליים שלו הוא אפס. חוג הוא פשוט למחצה במובן החלש אם ורק אם הוא מכפלה תת-ישרה (כלשהי) של חוגים פשוטים, באופן אנלוגי לשימוש במלה "למחצה" במקרים אחרים בתורת החוגים: חוג הוא ראשוני למחצה אם הוא מכפלה תת-ישרה של חוגים ראשוניים, ופרימיטיבי למחצה אם הוא מכפלה תת-ישרה של חוגים פרימיטיביים. חוג הוא פשוט למחצה במובן שלנו אם ורק אם הוא פשוט למחצה במובן החלש, וארטיני.

## תכונות של חוגים פשוטים למחצה

התנאים הבאים שקולים עבור חוג עם יחידה *<math>R</math>*:
# *<math>R</math>* פשוט למחצה.
# *<math>R</math>* הוא מכפלה ישרה סופית של חוגים פשוטים ארטיניים, כלומר חוגי מטריצות מעל חוגים עם חילוק.
# *<math>R</math>* הוא חוג ראשוני למחצה ארטיני.
# כל מודול מעל *<math>R</math>* הוא פרויקטיבי.
# כל מודול ציקלי מעל *<math>R</math>* הוא פרויקטיבי.
# כל מודול מעל *<math>R</math>* הוא אינג'קטיבי.
# כל אידיאל שמאלי של *<math>R</math>* הוא אינג'קטיבי כמודול.
# כל מודול ציקלי מעל *<math>R</math>* הוא אינג'קטיבי (Osofsky).
# כל מודול מעל *<math>R</math>* הוא פשוט למחצה.
# כל סדרה קצרה מדויקת מעל *<math>R</math>* מתפצלת.
# כל אידיאל שמאלי של R נוצר על ידי אידמפוטנט.

לפי משפטי גולדי, כל חוג גולדי ראשוני למחצה אפשר לשכן כחוג שברים בחוג פשוט למחצה. כל חוג רגולרי פון-נוימן נותרי הוא פשוט למחצה. הממד הגלובלי של חוג פשוט למחצה הוא 0.

### [[חוג פרימיטיבי למחצה|חוגים פרימיטיביים למחצה]]

חוג שרדיקל ג'ייקובסון שלו הוא אפס נקרא פרימיטיבי למחצה (לפעמים גם "פשוט למחצה לפי ג'ייקובסון", או "J-פשוט למחצה"). כל חוג פשוט למחצה הוא פרימיטיבי למחצה, אבל ההפך אינו נכון בדרך כלל. חוג פרימיטיבי למחצה ארטיני הוא פשוט למחצה.

## קישורים חיצוניים
* 

פשוט למחצה
פול דניאל

**פול דניאל** (באנגלית: **Paul Daniel**; נולד ב-3 ביולי 1958) הוא מנצח אנגלי, נודע במיוחד בביצועיו והקלטותיו לאופרה ולמוזיקה בריטית.

## חייו
דניאל נולד בברמינגהאם. בנעוריו שר במקהלה של קתדרלת קובנטרי, שם קיבל השכלה מוזיקלית. הוא המשיך את לימודי המוזיקה בקינגס קולג' באוניברסיטת קיימברידג'. אחרי סיום לימודיו עבר להשתלם בניצוח בבית ספר גילדהול למוזיקה ודרמה בלונדון. בין מוריו שם היו אדריאן בולט ואדוארד דאונס. ב-1982 הצטרף לסגל המוזיקלי של האופרה האנגלית הלאומית, שם נשאר עד 1987. כמו כן התמנה למנהל מוזיקלי של "אופרה פקטורי". בסוף שנות ה-80 של המאה ה-20 היה מנהל מוזיקלי של כמה מקהלות חובבים, בהן "האגודה הכוראלית של ווקינגהם".

הקריירה שלו החלה לשגשג בשנות ה-80'. מ-1990 עד 1997 היה מנהל מוזיקלי של "אופרה נורת'" ומנצח ראשי של ה"פילהרמוניה של צפון אנגליה". הצלחתו למצוא ולהעלות על הבמה אופרות ראויות, שלא נכנסו קודם לרפרטואר משכה אליו את תשומת לבם של חוגים רחבים, כמו גם תמיכתו ברפרטואר חדש. ההצגות כללו את "אדריאן וכחול הזקן" של דיקא, "המלך פריאמוס" של טיפט, דון ג'ובאני, "הצליל המרוחק" של שרקר, "ויולאנטה" של קורנגולד (ביצוע קונצרטנטי), בוריס גודונוב של מוסורגסקי (הופעתה הראשונה של אופרה נורת' בקונצרטי הפרומס של 1992), "דון קרלוס" של ורדי, ווצק של ברג, "גלוריאנה" של בריטן, הטרובדור של ורדי, "פליאס ומליסנד" של דביסי, הצגות בכורה עולמיות של "בה בה בלקשיפ" מאת מייקל ברקלי ו-Playing Away של בנדיקט מייסון, שעלתה בהצגת בכורה בביאנלה של מינכן וזכתה בפרסים על ההפקה והתפאורה הטובות ביותר, "ינופה" של ינאצ'ק, "לואיזה מילר", "פלסטף" של ורדי ו"טנהויזר" של וגנר.

דניאל התמנה למנהל המוזיקלי של האופרה האנגלית הלאומית בספטמבר 1997 ונשאר בתפקידו עד 2005. בתקופת כהונתו ניצח על "ההולנדי המעופף" של וגנר, "פלסטף", "מבית המתים" של ינאצ'ק, סיפורי הופמן של אופנבך, "מאנון", אותלו של ורדי, "בוריס גודונוב", לה טרוויאטה של ורדי, "הדיאלוגים של הכרמליטיות" של פולנק, "אביר הוורד" של שטראוס ו"פיטר גריימס" של בריטן.
 
בראשית כהונתו בתזמורת האנגלית הלאומית נתקל דניאל בקשיים, עקב פרישתו של דניס מרקס מתפקיד מנהלה הכללי של התזמורת כחודש אחרי בואו של דניאל. מחמת העומס שפרישה זו הטילה על דניאל, לא הקדיש די מזמנו וכוחותיו ליצירת קשר טוב יותר עם התזמורת. בדצמבר 2003 הודיע דניאל על פרישתו עם תום החוזה ב-2005.

בין השנים 2009 - 2013 היה מנצחה הראשי של התזמורת הסימפונית של אוסטרליה המערבית, עמה הופיע כמנצח אורח ב-1995 ושוב ב-2006.

## פרסים ואותות הוקרה

* פרס אוליבייה על הצטיינות באופרה (1998)
* פרס גרמופון על סדרת המוזיקה האנגלית שלו בחברת נאקסוס

## קישורים חיצוניים

קטגוריה:מנצחים בריטים
קטגוריה:בוגרי בית הספר גילדהול למוזיקה ודרמה
קטגוריה:בוגרי קינגס קולג' קיימברידג'
קטגוריה:אנגלים שנולדו ב-1958
אין כניסה לפילים

**אין כניסה לפילים** הוא אלבומה השלישי של הלהקה הישראלית "ג'ירפות", שיצא בשנת 2010. האלבום יצא עם הסרט הדוקומנטרי, "ראיתי ג'ירפות בהודו" ונכתב בעקבות סיבוב הופעות שערכה הלהקה ברחבי הודו בשנת 2008, סמוך למתקפת הטרור במומבאי.

## השירים באלבום
# לא יודע למה זה קורה לי (3:37)
#  אין כניסה לפילים (3:48)
# בקיץ הוא מציל (1:54)
# חתולים (2:51)
# מוזס (4:26)
# חופשה בהוואי (4:12)
# כוח (4:57)
# רע לה עם הקיץ (2:51)
# 31 (1:31)
# הלב הוא טלסקופי (3:20)
# פינק זברה (0:46)
# ?what is karma (4:10)

## קישורים חיצוניים

[ממוזער|תמונה מהקליפ לשיר חתולים (בתמונה: [נעה בירון)]]
* 

קטגוריה:אלבומי ג'ירפות
קטגוריה:אלבומים בעברית
אוויאנקה

**אוויאנקה** (בספרדית: **Avianca**) היא חברת התעופה הלאומית והגדולה ביותר של קולומביה. בסיסה הראשי של החברה נמצא בנמל התעופה הבינלאומי אל דוראדו שבעיר הבירה בוגוטה. החברה מפעילה טיסות סדירות פנימיות בקולומביה וכן טיסות בינלאומיות ליעדים באמריקה ואירופה. היא חלק מחברת Avianca Holdings SA, בה קבוצת Synergy הגרמנית היא בעלת המניות הגדולה ביותר. Avianca Holdings הוקמה בשנת 2010 כתוצאה ממיזוג בין אוויאנקה לחברת TACA. הקבוצה כוללת כמה חברות תעופה שהיו בעבר חלק מ־Avianca SA ו-Grupo TACA, אך כולן פועלות תחת המותג Avianca.

## תולדות החברה
החברה נוסדה ב-5 בדצמבר 1919 בעיר ברנקיה שבקולומביה. אוויאנקה היא חברת התעופה הראשונה שהוקמה באמריקה והשנייה בעולם, כמה חודשים אחרי KLM ההולנדית. מאז 1919, היא חברת התעופה הלאומית של קולומביה וכיום היא בולטת כחברת התעופה הגדולה במדינה, ואחת החשובות ביותר בדרום אמריקה. היא הצטרפה לברית סטאר אליאנס ביוני 2012. ב-10 במאי 2020 הכריזה החברה על פשיטת רגל צ'פטר 11 בארצות הברית והפסיקה מיידית את פעילותה בפרו.

## צי המטוסים
צי מטוסי חברת אוויאנקה, נכון למאי 2020:




## קישורים חיצוניים

 מדיה וקבצים בנושא אוויאנקה באתר Airliners.net

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:חברות תעופה לאומיות
קטגוריה:חברות קולומביאניות
קטגוריה:קולומביה: תעופה
קטגוריה:אמריקה הדרומית: חברות תעופה
מצודת שלוחה

שמאל|ממוזער|250px|דירוגו של מבצר מונפור לאורך השלוחה עליה הוא יושב
**מצודת שלוחה** (באנגלית ובמחקר המדעי: spur castle) היא מבצר שנבנה על שלוחת הר לפי קווי הגובה התלולים שלו, על-מנת להעצים את מערכות ההגנה של המבצר תוך הצמדות לנתונים הטבעיים של המדרון.

המבצר הצלבני - קראק דה שבלייה שבסוריה מהווה את הדוגמה הטובה והשלמה ביותר למבצרים אלו במזרח התיכון. הצלבנים בחרו בפסגות גדולות מספיק על מנת להכיל את כל מכלול המבנים הדרושים לקיום חיל המצב ולהגנה על המבצר תוך שליטה על כל שטח ההר. טופוגרפיה מסוג זה איפשרה שימוש באלמנטים פשוטים יחסית, ובדרך כלל חומות חיצוניות איתנות, המוגנות על ידי מגדלים בולטים. אלה הפכו את המצודה לקלה להגנה וקשה לחדירה. בנייה זו הקשתה ואף מנעה את הצבת כלי הארטילריה של האויב מול החומות, ובאותה עת הקשתה על חיל הרגלים והפרשים של האויב להגיע אל שערי המבצר. שערים אלו, ודרכי הגישה אליהם, היו למעשה נקודות התורפה העיקריות, אם לא היחידות, של המבצר, וריכזו את מרב מאמצי הביצור של המתכננים והבונים. הדבר איפשר לחיל מצב קטן יחסית להגן על המבצר גם בפני צבא גדול. לסוג מצודות אלו שייכות גם מצודות אי, שביצוריהן עקבו אחר קו חוף שמנע התקפה ישירה על המבצר כמו במבצר עתלית או במבצר הים בצידון.

בארץ ישראל מהווה מבצר המונפור שנבנה על ידי המסדר הטבטוני דוגמה יפה למבצר שלוחה. המונפור נבנה בצורת מבנה ארוך וצר, הבנוי מאגפים מדורגים אשר הוקמו לאורך השלוחה הטבעית עליה הוא שוכן.

## לקריאה נוספת

* Hugh Kennedy. *Crusader castles* .Cambridge University Press, 2001
* David Nicolle. *Crusader Castles in the Holy Land 1097-1192* (Fortress 21). Osprey Publishing, 2004
* David Nicolle. *Crusader Castles in the Holy Land 1192-1302* (Fortress 32). Osprey Publishing, 2005
* Kristian Molin. *Unknown crusader castles*. Continuum International Publishing Group, 2001
* Adrian J. Boas. *Archaeology of the Military Orders*. Taylor & Francis, Inc., 2006


קטגוריה:ביצורים
קטגוריה:הנדסה צבאית
תזמורת ג'וזפה ורדי של מילאנו

**תזמורת ג'וזפה ורדי של מילאנו** (באיטלקית: **Orchestra Sinfonica di Milano Giuseppe Verdi)** היא תזמורת איטלקית השוכנת במילאנו. בלשון דיבור מתייחסת התזמורת לעצמה בשם "לה ורדי" ("הוורדי"). משכנה העיקרי של התזמורת הוא ה**אודיטוריום די מילאנו פונדאציונה קאריפלו**.

## היסטוריה
**ולדימיר דלמן** (Vladimir Delman) ייסד את התזמורת בשנת 1993 כארגון בלתי-תלוי בהנהגה עצמית. בשנת 1998 נוסדה מקהלה לצד התזמורת, "המקהלה הסימפונית ג'וזפה ורדי של מילאנו" (Coro Sinfonico Giuseppe Verdi di Milano).

בשנת 2002 השתתפה התזמורת בפסטיבל ספולטו  וניגנה ב צרפת, ספרד, פורטוגל ושווייץ במסעה הראשון לאירופה. ב-2004 הייתה לתזמורת הבית בפסטיבל האומות של עיריית קאסטלו (Festival delle Nazioni of Città di Castello). התזמורת יוצאת לסיורים ברחבי איטליה, כמו למשל בסתיו 2006. ב-24 באפריל 2008 הופיעה לפני האפיפיור בנדיקטוס ה-16 ונשיא הרפובליקה האיטלקית ג'ורג'ו נפוליטנו, לכבוד יום השנה השלישי להכתרת בנדיקטוס השישה-עשר. באותה שנה השתתפה התזמורת גם במופע האופרה החגיגי "כוכבי העולם", בביצוע אריות מאופרות של ורדי ופוצ'יני.

## מנצחים
המנהל המוזיקלי הראשון של התזמורת, בשנים 1999 עד 2003, היה ריקרדו שאיי. שאיי נושא כיום בתואר מנצח כבוד. רודולף ברשאי הוכרז מנצח כבוד בשנת 2006. מנצחים ראשיים אורחים היו הלמוט רילינג וויין מרשל .

במרץ 2009 הודיעה התזמורת על מינויה של שיאן ג'אנג למנהלת המוזיקלית הבאה שלה, האישה הראשונה שתכהן בתפקיד מנהלת מוזיקלית של תזמורת סימפונית איטלקית. ג'אנג כיהנה בתפקיד עד שנת 2016 ומ-2017 מכהן בתפקיד המנהל המוזיקלי קלאוס פטר פלור.

## קישורים חיצוניים

* 

ורדי
קטגוריה:מוזיקה איטלקית
קטגוריה:מילאנו: תרבות
קטגוריה:להקות שהוקמו בשנת 1993
השירות הממלכתי לתקשורת מיוחדת וביטחון מידע (אוקראינה)

[שמאל|150px|ממוסגר|סמל  המחלקה למערכות טלקומוניקציה מיוחדות והגנת המידע של [שירות הביטחון האוקראיני, 1991-2006]]
**השירות הממלכתי לתקשורת מיוחדת וביטחון מידע של אוקראינה** (אוקראינית: **Держспецзв'язку, Державна служба спеціального зв'язку та захисту інформації України**) הוא ארגון הביון הממשלתי העיקרי באוקראינה למודיעין אותות. הוא כפוף לנשיא אוקראינה ואחראי למעקב אחר אותות אלקטרוניים והאזנה להם, פיתוח דרכי הצפנה, ופענוח אותות. הוא אחראי גם להגנת התקשורת הממשלתית האוקראינית ומערכות מידע מפני סוכנויות זרות.

ארגון זה הפך לארגון עצמאי בשנת 2006 והוא המקבילה האוקראינית ל-NSA האמריקנית וליחידה 8200 הישראלית.
## היסטוריה
ארגוני הצפנה ופענוח אותות אוקראיניים היו קיימים עוד ב-1918 ובתקופת הכיבוש הנאצי ב-1941. בתקופה הסובייטית ביצעה השלוחה האוקראינית של המנהל השמיני והמנהל ה-15 בקג"ב את תפקידי הפענוח באוקראינה. ב-1991 הוקם שירות הביטחון האוקראיני כאשר את תפקידי ההצפנה ואבטחת המידע ביצע המינהל הראשי לתקשורת ממשלתית של ש"ב האוקראיני (אחראי להגן על התקשורת הממשלתית האוקראינית ומערכות מידע מפני סוכנויות זרות). בפברואר 2006 הוקם השירות הממלכתי לתקשורת מיוחדת - שהוא הסוכנות הממשלתית העצמאית הראשונה באוקראינה שאחראית על מודיעין אותות.
## ראשי השירות

## עיטורי שירות

File:Медаль «Ветеран служби» (ДССЗЗІУ).png|מדליית הוקרה על 25 שנות שירות
File:Медаль «20 років сумлінної служби» (ДССЗЗІУ).png|מדליית הוקרה על 20 שנות שירות
File:Медаль «15 років сумлінної служби» (ДССЗЗІУ).png|מדליית הוקרה על 15 שנות שירות
File:Медаль «10 років сумлінної служби» (ДССЗЗІУ).png|מדליית הוקרה על 10 שנות שירות


## ראו גם
* פאפס"י
* NSA
* קג"ב
* שירות הביטחון האוקראיני

## קישורים חיצוניים

* 

## הערות שוליים

קטגוריה:קהילת המודיעין האוקראינית
תקשורת מיוחדת וביטחון מידע
מרקסטון קפיטל גרופ

**מרקסטון ניהול והשקעות (ישראל)** או **מרקסטון קפיטל גרופ** הייתה קרן השקעות פרטיות ישראלית המאוגדת כחברה פרטית בע"מ.

הקרן הוקמה ב-2004 על ידי רון לובש, לשעבר בנקאי השקעות בליהמן ברדרס; אמיר קס (נהרג בתחילת 2014 בתאונת דרכים), וג'רי שטוך, לאחר שהשלושה גייסו 786 מיליון דולר ממשקיעים שונים, רובם משקיעים מוסדיים מארצות הברית ויתרתם משקיעים מוסדיים מישראל. בין ההשקעות הראשונות של הקרן היו השקעות בדפי זהב, בחברת הייעוץ פי.אר.אס ואחריהן ב"זרעים גדרה" וכן השקיעה בנילית  ברשת סטימצקי ובנטפים.

במחצית 2007 מכרה מרקסטון ברווח גדול את ההשקעות בזרעים גדרה ובדפי זהב. מרקסטון קנתה את מגנוליה תכשיטי כסף
, את אלרן נדל"ן ואת טומקאר.

בשנת 2006 הקימה הקרן את בית ההשקעות "פריזמה". הקרן גייסה עובדים ממרבית בתי ההשקעות האחרים בישראל וגרמה לעליית שכר של  ועובדים אחרים בתחום. פריזמה רכשה את 'פק"ן' – בית ההשקעות של בנק הפועלים, את "להק", אף היא של בנק הפועלים, ואת בית ההשקעות "רקיע – שוקי הון". רכישת פק"ן התבצעה במשותף עם חברת אנטר הולדינגס שבשליטת עמית ברגר, אולם במהרה התגלעו סכסוכים בין השותפים.

פריזמה הפסידה כספים מהרגע הראשון. הפסד משמעותי היה בעקבות הימור כושל על אופציות שביצע בן גביזון, מנהל ההשקעות בקופת הגמל "חרמון" ובקרן ההשתלמות "תבור", שהיו בניהול פריזמה. בתחילת 2009 החליטה מרקסטון לפרק את פריזמה. היא מכרה את קרנות הנאמנות ותעודות הסל לבית ההשקעות "אקסלנס", את קופות הגמל ל"פסגות" ואת ניהול התיקים ל"איילון פתרונות פיננסיים".

חלק מהבעלות על פסגות קופות הגמל נשמר בחברה, תחת שמה החדש "פנומנל החזקות בע"מ" וההחזקות של מרקסטון בענף הפיננסים הוצגו בדוחות הקרן תחת חברת AMFIC.

יו"ר הקרן (לשעבר) אליוט ברוידי הואשם במתן שוחד לאישי מפתח בארצות הברית, כדי לסייע לו בגיוס כספים לקרן. ברוידי הוחלף כיו"ר מרקסטון בדני גילרמן, לשעבר שגריר ישראל באו"ם, ומרקסטון הגיעה להסדר פשרה שלפיו תשלם סך של 18 מיליון דולר לקרן הפנסייה של עובדי מדינת ניו יורק, בתמורה לסיום ההליכים המשפטיים נגדו.

בדוחות הכספיים של החברה לשנת 2013 נכללה הערת עסק חי.

באוגוסט 2015 דווח שהקרן הפסידה 75.3% מהונה, ושדמי הניהול שקיבלו מנהליה לאורך השנים הגיעו לסך 140 מיליון דולר. הקרן, שהרבתה להשתמש במינוף, לקחה הלוואות מבנקים כדי לבצע את השקעותיה ולא השתמשה רק בכספי המשקיעים, ספגה את ההפסד הגדול ביותר באמפיק, חברת הבת שהקימה את בית ההשקעות פריזמה בהשקעה של 334.4 מיליון דולר. נוסף על כך הפסידה החברה מהשקעותיה בסטימצקי (שאת החזקתה בה מכרה בסופו של דבר) ובחברת המכוניות תומקאר, ואילו השקעתה בחברת נטפים הניבה רווח. בתחילת 2016 מכרה החברה את שליטתה ברשת התכשיטים מגנוליה.

ביולי 2018, בכתבה מקיפה באתר דה מרקר, נכתב שהקרן "אינה פעילה כבר כמה שנים" ושקרסה, לאחר ש"בזמן פעילותה ביצעה החלטות כושלות רבות [ונלוו להקמתה] מעשים פליליים".

בשנת 2019 הטילה רשות המסים על רון לובש וחברת מרקסטון ניהול והשקעות תשלום כופר בסך 29,000 ש"ח, כ"חשודים בהעלמת עסקאות בשנת 2013, בסכום מס של 144,465 ש"ח."

## קישורים חיצוניים
* מרקסטון, באתר דנסגייד
* 
* 
* 

## הערות שוליים

קטגוריה:בתי השקעות ישראלים
קטגוריה:קרנות השקעה ישראליות
קטגוריה:חברות ישראליות שנסגרו
קטגוריה:ישראל: חברות שהוקמו ב-2004
אהרון רוזנפלד (איש עסקים)

**אהרון רוזנפלד** (30 ביוני 1899, כ"ג בתמוז תרנ"ט – 13 בינואר 1987, י"ב בטבת תשמ"ז) היה מחלוצי הספנות העברית וממייסדי שכונת בת גלים בחיפה.

## ביוגרפיה
רוזנפלד נולד במושבה זכרון יעקב, בן דבורה-אהובה ואפרים. מחוסר אמצעים של המשפחה נשלח ללמוד בבית-הספר התיכוני מייסודו של הברון פליקס דה מנשה באלכסנדריה שבמצרים. חזר לארץ ישראל ועבר להתגורר בחיפה. במלחמת העולם הראשונה עבד כפקיד ביק"א, וב-1919 החל לעבוד כסוכן אוניות עצמאי וכעמיל מכס. הקים את "רוזנפלד בע"מ סחר", שהייתה אחת מסוכנויות האוניות היהודיות הראשונות.

בתחילה עסקה חברתו מכל הבא ליד אך עם הגברת הבנייה בשנות ה-20 יצר רוזנפלד קשרים בבלגיה, ייבא משם חומרי בניין (בעיקר זכוכית), וייצג את חברת הספנות הבלגית שהביאה את החומרים הללו. כך עגנה ב-1923 בחיפה האונייה הבלגית הראשונה. רוזנפלד היה גם סוכנן של חברות ספנות ואוניות אמריקאיות. בשל פיתוח יחסי העסקים עם בלגיה התמנה ב-1929 לסגן-קונסול וב-1934 לקונסול בלגיה וליבריה בחיפה. ב-1932 קיבל מאלברט הראשון מלך בלגיה את אות הכבוד של אביר מסדר הכתר הבלגי . רוזנפלד השתתף בהקמתם של המרכז המסחרי הישן והחדש בעיר התחתית בחיפה, והיה ממקימי "בנק בעלי הבתים בע"מ" ב-15 ביולי 1931. רוזנפלד היה חבר בארגונים חברתיים ועסקיים שונים, ובין השאר היה נשיא הבונים החופשיים, חבר ועדת הנמל בלשכת המסחר והתעשייה העברית ולשכת הספנות החיפאית (מ"מ נשיא לשכת הספנות באמצע שנות ה-60) ואזרח כבוד של חיפה.

ב-1933 הקים, עם אשתו אולגה, את ביתו בשכונת בת גלים לאחר שהרס את ביתו הקודם באותו מקום שנבנה ב-1924. את התכנון הפקיד בידי משרד אור-אל זוהר; הבית תוכנן כך שהקומה העליונה שימשה למגורי המשפחה וקומה שלמה הוקדשה לחדרי אירוח מרהיבים שכללו חדר ביליארד, חדר אוכל גדול ועוד. על פי עדות בנו, חלק זה של הבית היה פעיל מאוד בשל קשריו החברתיים והעסקיים הענפים של רוזנפלד. חלק מקירות הבית נבנו מלבנות זכוכית (שכאמור יובאו על ידו) ונבנתה מרפסת שממנה נשקפו הים, בריכת השחייה האולימפית של בת גלים ובניין הקזינו, שאת האחרונים בנה קרוב משפחתו משה בונשטיין. רוזנפלד תרם את ביתו למען הקהילה בתמורה לכך ששם הרחוב שבו ניצב הבית יוסב להנצחתו, וכך "קוצץ" רציף פנחס מרגולין וכיום ניצב הבית ברציף אהרן (רוזנפלד). הבית הוכרז לשימור על ידי עיריית חיפה וכיום הוא בשימוש האגודה למלחמה בסרטן. רוזנפלד נקבר במושבת ילדותו, זכרון יעקב.

## חיים אישיים
ב-1926 נשא לאשה את עליזה-אולגה (בת חנה וד"ר צבי הירש ברדש מצפת).
לזוג היו שלושה בנים: צבי, אריה, ישראל יהודה.

## גלריית תמונות

Aaron Rosenfeld's house.JPG|חזית מערבית ראשית של בית רוזנפלד
beitrozenfeld.JPG|הכניסה לבית רוזנפלד
Aaron Rosenfeld's house - 2.JPG|שלט על קיר בית אהרון רוזנפלד
Grave of Aaron Rosenfeld.jpg|קברו של אהרון רוזנפלד, בבית הקברות בזכרון יעקב


## לקריאה נוספת
* דניאלה רן, **בין ספינה לרציף**, הוצאת פרדס.
* אלוף ודרור אור-אל, **[[בנימין אוראל]] אדריכל ללא דיפלומה**, חמו"ל, עמ' 130 ואתר הספר

## קישורים חיצוניים

* 
* 
* 
* ריאיון עם בנו, איזי, במשדר זמן חיפה

## הערות שוליים

קטגוריה:בת גלים: אישים
קטגוריה:חיפה: אישים
קטגוריה:אנשי היישוב ילידי הארץ
קטגוריה:חברי הבונים החופשיים בישראל
קטגוריה:אנשי עסקים ישראלים
קטגוריה:אישים הקבורים בזכרון יעקב
קטגוריה:ישראלים שנולדו ב-1899
קטגוריה:ישראלים שנפטרו ב-1987
משמר הגבול האוקראיני

**משמר הגבול האוקראיני**, רשמית **שירות משמר הגבול הממלכתי של אוקראינה** (באוקראינית: **Державна прикордонна служба України**) הוא גוף ממשלתי האחראי להגנת הגבולות ועמדות המכס של אוקראינה. 

השירות הוקם ב-1991 תחת השם "משמרות הגבול הממלכתיים של אוקראינה", שהפכו לשירות ממלכתי הכפוף לשירות הביטחון של אוקראינה. מייסד משמר הגבול של אוקראינה העצמאית הוא ו.א. גובנקו.
## מבנה
### משמר החופים האוקראיני
ממוזער|שמאל|דגל משמר החופים האוקראיני
משמר החופים האוקראיני, הנושא רשמית את השם "האבטחה הימית" (Морська охорона) אחראי להגנת 1,355 הקילומטרים של הגבולות הימיים מתוך 7,000 הקילומטרים של כלל הגבולות. 

משמר החופים מכיל 4 יחידות שיושבות בבּלאקלבה, אודסה, איזמעיל וקרצ'י בהתאמה. בעבר התקיימה חטיבת המשחתות במאריופול בחצי האי קרים וחטיבת המשחתות המיוחדת שבסיסה היה ביאלטה (לאחר סיפוח חצי האי על ידי רוסיה היחידות עברו לאודסה). בנוסף קיימת יחידת "דנייפר", יחידת כוחות מיוחדים של משמר החופים.

### מחלקת התעופה (Авіація)
תעופת משמר הגבול היא אחת הזרועות היעילות ביותר בארגון ומכילה שתי טייסות אוויר הפרוסות באודסה וחרקוב. ישנן גם שתי יחידות אוויריות באודסה וקייב (בעבר, היחידה האווירית באודסה התמקמה בסימפרופול). 

בקוטובסק ישנה יחידות מסוקים (בעבר הייתה יחידת מסוקים גם בלוהנסק). המחלקה מצוידת במטוסי אנטונוב אוקראיניים ומסוקי מיל רוסיים.

### מחלקת המודיעין של משמר הגבול
מחלקת המודיעין של מג"ב האוקראיני (Прикордонна розвідка) אחראית לאיסוף מודיעין חיוני על הברחות מתוכננות למדינה ופועלת ליידע את הגופים הרלוונטיים במטרה למנוע כל הברחה אפשרית בקנה מידה גדול לאוקראינה.

## מפקדי משמר הגבול

## ציוד וטכנולוגיה

## קישורים חיצוניים

* 

## הערות שוליים

קטגוריה:אוקראינה: ארגוני אכיפת חוק
אוקראינה
קטגוריה:אוקראינה: ארגונים ממשלתיים
קטגוריה:אוקראינה: גבולות
אז'ן-מלכיור דה ווגואה

**מארי-אז'ן-מלכיור**, ויקונט **דה ווֹגוּאֵה** (בצרפתית: **Marie-Eugène-Melchior de Vogüé**; 25 בפברואר 1848 – 29 במרץ 1910) היה דיפלומט, פוליטיקאי, ארכאולוג וסופר צרפתי.

נולד בעיר הצרפתית ניס. לאחר שירות בצבא הצרפתי במהלך מלחמת צרפת–פרוסיה הצטרף למשרד החוץ של הרפובליקה הצרפתית השלישית ושירת כדיפלומט בטורקיה ומצרים. לאחר פרישתו בשנת 1882, שימש כנציג מחוז ארדש לאספה הלאומית הצרפתית.

הוא החל לפרסם את מחקריו המדעיים והתרשמותו מהלבנט בכתב העת הצרפתי "כתבים משני עולמות" (צרפתית: *Revue des deux mondes*). בשנת 1888 הוא היה לחבר באקדמיה הצרפתית.

## קישורים חיצוניים

* 

קטגוריה:אישים הקבורים בבית הקברות פר לשז
קטגוריה:מרקיזים צרפתים
קטגוריה:פוליטיקאים צרפתים
קטגוריה:דיפלומטים צרפתים
קטגוריה:ארכאולוגים צרפתים
קטגוריה:סופרים צרפתים
קטגוריה:חברי האקדמיה הצרפתית
קטגוריה:ויקונטים צרפתים
קטגוריה:צרפתים שנולדו ב-1848
קטגוריה:צרפתים שנפטרו ב-1910
קמיל אנלרט

**קמיל אנלרט** (בצרפתית: **Camille Enlart**; 22 בנובמבר 1862 – 14 בפברואר 1927) היה ארכאולוג והיסטוריון צרפתי שמחקריו התמקדו בתקופת ימי הביניים, הוא נחשב חלוץ במחקר ושיטות תיעוד והרבה להשתמש בצילום שהיה טכנולוגיה צעירה.

אנלרט למד רישום וציור בבית הספר הלאומי הגבוה לאמנויות היפות בפריז ואחרי כן פנה ללימודים בבית הספר הגבוה למדעי ההיסטוריה . את לימודיו סיים בשנת 1889 בהגשת תיזה בתחום האדריכלות הרומנסקית. בשנת 1893 הוא החל לעבוד בספרייה של בית הספר לאמנויות היפות ולאחר מכן לימד ארכאולוגיה בבית הספר המסונף ללובר. ב-1903 מונה למנהל מוזיאון המונומנטים הצרפתים  ומילא תפקיד זה יום מותו. בשנת 1910 כובד באות לגיון הכבוד, בשנת 1917 התמנה לעמוד בראש החברה לחקר עתיקות צרפת (Société des antiquaires de France) וב-1925 נבחר לאקדמיה הצרפתית. עניינו באדריכלות הגותית הוביל אותו לארצות הצלבנים במזרח. מחקריו על המבנים הצבאיים והדתיים בממלכת ירושלים (פורסמו בשנים 1925–1928) היוו בסיס לידע המצטבר על אודותיהם.

אנלרט נפטר בפריז בשנת 1927.

## קישורים חיצוניים

* 

קטגוריה:ארכאולוגים צרפתים
קטגוריה:היסטוריונים צרפתים
קטגוריה:היסטוריונים של ימי הביניים
קטגוריה:חברי האקדמיה הצרפתית
קטגוריה:צרפתים שנולדו ב-1862
קטגוריה:צרפתים שנפטרו ב-1927
התפקדות

**הִתפקדוּת** היא פעולת ההצטרפות למפלגה שבאמצעותה אזרח הופך לחבר מפלגה. לרוב, פעולת ההתפקדות מלווה בתשלום דמי חבר שנתיים.

## בישראל
על-פי חוק המפלגות, התשנ"ב-1992 סעיף 20א, "אזרח ישראל שמלאו לו 17 שנים והוא תושב הארץ, המקיים את התנאים שנקבעו בתקנון לחברות במפלגה, רשאי להיות חבר במפלגה, ובלבד שאינו חבר במפלגה אחרת." החוק כולל גם חיילים ואזרחים בשירות המדינה.

דמי החבר במספר מפלגות עומדים על סכום של 40–75 ₪ לשנה. על פי חוק, את דמי החבר חייב כל חבר מפלגה לשלם מכיסו. התשלום יכול להתבצע בכרטיס אשראי או בהוראת קבע לחשבון הבנק האישי של החבר.

לצורך התפקדות יש להגיש למפלגה בקשה מתאימה. לרוב המפלגות יש טופס התפקדות שאותו יש למלא ולהעביר למפלגה. חלק מהמפלגות מאפשרות לבצע את התהליך באתר האינטרנט של המפלגה.

אין חובה על חבר מפלגה להצביע בבחירות לכנסת לרשימה מטעם המפלגה אליה התפקד. עם זאת, ברוב המפלגות נדרש חבר המפלגה להזדהות עם מטרות המפלגה ולהימנע מפעילות שפוגעת בה.

חלק מהמפלגות מקיימות בחירות מקדימות (פריימריס), אשר מאפשרות לכל מתפקד להצביע למועמדים המועדפים עליו לראשות המפלגה ולרשימה, שתרוץ בבחירות הכלליות. רוב המפלגות הקטנות מקיימות ועדה מסדרת לבחירת הרשימה, שתרוץ בבחירות הכלליות, דבר שאינו מעודד התפקדות אליהן.

קיימת תקופת אכשרה עבור מתפקד חדש, עד שיוכל להשתתף בבחירות הפנימיות במפלגה אליה התפקד. תקופה זו יכולה להמשך בין חצי שנה לשנה וחצי.

## המוטיבציה להתפקדות
בישראל, בה שיטת הבחירות הכלליות אינה אישית אלא נעשית לרשימה שנקבעה מראש, אין לבוחר יכולת להשפיע על הרכב הרשימה בה הוא בוחר. התפקדות למפלגה המקיימת פריימריס פתוחים, מאפשרת לאזרח להשפיע על העומד בראשות המפלגה והרכב הרשימה, שרצה לבחירות, בהשקעה מינימלית. המתפקד לא חייב להרגיש הזדהות עם המפלגה אליה התפקד והוא לא חייב להצביע אליה בבחירות הכלליות הגם שמעשה כזה שנוי במחלוקת. ההשפעה הפוליטית של התפקדות משמעותית יותר מההשפעה על בחירה בבחירות הכלליות. לעיתים המתפקד יצטרף למפלגה על מנת לקדם מועמד ספציפי מתוך אינטרס מסוים. קיימות התפקדויות מרוכזות של בעלי אינטרס משותף למפלגה מסוימת בה הם יתמכו בחבר מסוים, אשר יתמוך בקידום האינטרס של המתפקדים.

## ראו גם
* הבחירות לכנסת
* סיעה פנים מפלגתית

## קישורים חיצוניים
*אתר קמפיין "בואו נתערב" בהובלת התאחדות הסטודנטים והסטודנטיות בישראל
* פחות תמורת יותר - חברי מפלגות בישראל, עופר קניג, גדעון רהט, מיכאל פיליפוב ואור טוטנאור, 2014, המכון הישראלי לדמוקרטיה
* 
קטגוריה:מפלגות
פנגיורישטה

**פָּנַגְיוּרִישְטֶה** (בבולגרית: **Панагюрище**) היא עיר במערב מרכזה של בולגריה, הרביעית בגודלה מבחינת כמות האוכלוסין במחוז פאזארדז'יק. שוכנת 91 קילומטרים מהבירה סופיה ו-43 קילומטרים מבירת המחוז פאזארדז'יק. שמה נגזר מהמילה היוונית "פאנגיורי", שמשמעה "יריד".

## היסטוריה
ראשית ההתיישבות האנושית באזור מתוארכת לתקופת האבן החדשה באלף ה-3 לפנה"ס. שרידי יישוב מאורגן המצויים בסמיכות לעיר מתוארכים למאה ה-5 לפנה"ס. בשלהי 1949 במהלך עבודות להרחבת מפעל לאריחים המצוי בפאתי העיר, נתגלו כלי זהב מתקופת הממלכה התראקית ובכלל זה מערכת כלי אוכל. מה-8 בדצמבר 1949 מוצג האוסף לציבור ונודע בשם האוצר מפנגיורישטה. במהלך המאה ה-1 נכבש האזור על ידי האימפריה הרומית ובמקום נתגלו שרידי קברים רומים מ-המאה ה-4. בהמשך עבר האזור לחזקת האימפריה הביזנטית וב-821 נכבש על ידי מאלאמיר חאן האימפריה הבולגרית הראשונה. בשלהי המאה ה-14 נכבש השטח על ידי האימפריה העות'מאנית ולאחר החרבת בירת האימפריה הבולגרית השנייה טרנובו הגיעו פליטים רבים לכפר שבאותה העת נקרא **אָסֶנֶוְוצִי** והיה סמוך למיקומה של העיר המודרנית. במהלך המאה ה-15 נערך במקום יריד שבועי ובסמוך לכפר אסנווצי התפתח יישוב שהיה גם מרכז מסחרי, מנהלי וצבאי עות'מאני. מקובל לייחס את מועד הקמת היישוב המודרני לתקופה זו.

במהלך המלחמה העות'מאנית-רוסית (1877–1878) נכבשה העיירה על ידי צבא האימפריה הרוסית, אך מתוקף סיכומי קונגרס ברלין נותרה חלק מהמחוז האוטונומי רומליה המזרחית. ב-1885 הכריז אלכסנדר בטנברג שליט נסיכות בולגריה על איחוד בין מחוז רומליה המזרחית לנסיכות והעיירה עברה לחזקת בולגריה.

## כלכלה ודמוגרפיה
באזור העיר מצויים מכרות ומפעלי עיבוד נחושת וכן מפעלי טקסטיל ומזון. בפנגיורישטה תחנת רכבת המצוייה על הקו סופיה – פלובדיב וכן מספר כבישים בין עירוניים. אוכלוסיית העיר מצויה במגמת קיטון (תמותה לעומת ילודה) ובעשור הראשון של המאה ה-21 קטן מספרה ב-8.5%. 49.21% הם גברים ו-50.79% הן נשים. 97.3% מקרב האוכלוסייה הם ממוצא בולגרי, 2.2% הם צוענים ו-0.2% ממוצא טורקי.

## אקלים
בפנגיורישטה שורר אקלים ממוזג כאשר ערכי הטמפרטורה הממוצעים נעים ממינוס 1.1oc בינואר ועד 20.6oc ביולי. כמות המשקעים השנתית הממוצעת עומדת על 560 מילימטרים.

## ערים תאומות
* .
* . 
* .

## קישורים חיצוניים

* 

## הערות שוליים

קטגוריה:ערי מחוז פאזארדז'יק
כתב סתיו

"**כתב סתיו**" הוא שיר משירת ימי הביניים של יהדות ספרד. זהו שיר טבע, המציג את הקשר הסימביוטי שבין השמים לארץ. בין השירים הידועים בסוגה זו. ישנה מחלוקת אם מחברו הוא רבי שלמה אבן גבירול או רבי שמואל הנגיד.

השיר זכה ללחן של ברי סחרוף ורע מוכיח, שנכלל באלבומם המשותף "אבן גבירול, אדומי השפתות" משנת 2009. השיר נלמד בבתי הספר בישראל ומופיע במבחני הבגרות.

## מילות השיר

## פירוש השיר
המשורר האניש ביצירתו את הסתיו, השמים והאדמה והעניק להם תכונות אנושיות של אהבה, תשוקה ועזרה הדדית. המשורר המשיל את הקשר שבין השמים והאדמה ליחסים שבין גבר ואישה. הוא תיאר את העננים שבשמים ככף יד הכותבת מכתב באמצעות הברקים (עט) והגשם (דיו). בתמורה על מחווה זו (המכתב), משיבה האדמה לסתיו ולשמים פרחים בצורת כוכבי השמים.

## שאלת זהות כותב השיר
בעבר היה מקובל לזהות את כותב השיר עם שלמה אבן גבירול. ראשיתה של הנחה זו בהשערה של יעקב נפתלי שמחוני אשר פרסם רשימה של 15 שירים שכנראה יש ליחסם לשלמה אבן גבירול. כאשר חיים נחמן ביאליק ויהושע חנא רבניצקי ההדירו את הדיוואן של אבן גבירול הם כללו שיר זה בספרם ומאז התקבעה המוסכמה לפיה שיר זה נכתב על ידי אבן גבירול.

אמנם, לפי החוקר יהונתן ורדי שיר זה נכתב על ידי שמואל הנגיד. מחקרו הסתמך על ממצאי כתבי היד, כמו גם על המשקל הייחודי בו כתוב השיר, משקל שרווח מאוד ביצירת שמואל הנגיד, אולם נעדר כליל משירת אבן גבירול.

## קישורים חיצוניים
* יהונתן ורדי, "כתב סתיו ושירים אחרים שיוחסו לאבן גבירול בשגגה", **[[תרביץ]]** פ"ג, חוברת ד', תמוז-אלול תשע"ה, עמ' 605–634, באתר Academia.edu

## ביאורים

## הערות שוליים

קטגוריה:שירים שנכתבו על ידי שמואל הנגיד
נאנסי (כדורגל)

**נאנסי** (בצרפתית: **Association Sportive Nancy-Lorraine**) הוא מועדון כדורגל צרפתי מהעיר נאנסי שמשחק בליג 2.

בשנת 1967 הוקמה **אגודת הכדורגל של נאנסי** כמחליפתה של **מועדון הכדורגל של נאנסי** אשר פורק שנתיים קודם לכן. המועדון מחזיק בזכייה אחת בגביע הצרפתי בשנת  לאחר ניצחון 0–1 על ניס משער של מישל פלאטיני. המועדון העפיל לגביע אירופה למחזיקות גביע בעונת 1978/1979 והגיע לשלב שמינית גמר. המועדון זכה פעם אחת בגביע הליגה הצרפתית בשנת  במשחק שהתקיים בסטאד דה פראנס נגד ניס (2-1), אשר העניק לקבוצה כרטיס לגביע אופ"א. בעונת 2006/2007 המועדון שיחק בגביע אופ"א והגיע לשלב 32 האחרונות שם הפסיד לקבוצת שחטאר דונצק.

בסיום עונת 2021/2022 נשרה הקבוצה לליגה השלישית.

## סגל הקבוצה

; נכון ל-15 בספטמבר 2025 

 

 
 
 

 
 
 
 

 

 (בהשאלה מרן)

 

## מאמנים בולטים
* ארסן ונגר
* איימה ז'אקה

## שחקנים בולטים
*  מישל פלאטיני
*  מוסטפא חאג'י
*  טוני קסקרינו
*  אלכסנדר זאברוב

## קישורים חיצוניים

* 

* עמוד הקבוצה באתר ליגת העל הצרפתית

קטגוריה:קבוצות כדורגל צרפתיות
קטגוריה:קבוצות כדורגל שהוקמו ב-1967
קטגוריה:נאנסי
קטגוריה:גראנד אסט: ספורט
מנחם מנדל מפרמישלן

ממוזער|קבר של רבי מנחם מנדל מפרמישלן בבית הקברות בטבריה
רבי **מנחם מנדל מ[[פרמישלן]]** (תפ"ח? – כ"א בתשרי תקל"א/תקל"ז), היה מתלמידי הבעל שם טוב. עמד בראש שיירת העולים לארץ ישראל בשנת תקכ"ד (1764) יחד עם חברו רבי נחמן מהורדנקא.

## קורות חייו
נולד לרבי אליעזר בערך בשנת תפ"ח. היה מתלמידי הבעל שם טוב וידידם של המגיד ממזריטש ורבי יחיאל מיכל מזלוטשוב. בין תלמידיו נמנים רבי ברוך מקוסוב ורבי משולם פייבוש הלר מז'ברז' שתיאר אותו כבעל רוח הקודש. בספר שבחי הבעל שם טוב מובאים כמה מעשיות המתארים את מעלתו ומעמדו המיוחד בקרב תלמידיו של הבעל שם טוב.

בשנת תקכ"ד (1764) עלה לארץ ישראל יחד עם בנו רבי דוד בשיירה שמנתה כ-30 נפשות מגליציה אליהם הצטרפו בקושטא עוד עשרות יהודים מטורקיה ומארצות הבלקן. בדרכו לארץ ישראל עבר בביתו של רבי יעקב יוסף מפולנאה שנהג כלפיו בהכנסת אורחים מופלגת למרות גילו הצעיר, עיכבו לכמה ימים עד לאחר השבת, ואף שינה את סדר התפילה הנהוג אצלו, "והיה משבח את תפילת רבי מענדלי מאוד". כן נתן לו את חדרו האישי בעוד הוא עצמו עובר לסוכה ואף ישן בה "ועדיין עת קור". גם בעיר סטרו-קונסטנטינוב (קונסטנטין ישן) שבווהלין "הלכו כל בני העיר לקראתו". כנראה מתוך כבוד לאישיותו ולעלייתו הקרובה לארץ הקודש.

תיאור מפורט של עלייתם נשתמר על ידי "מגד מישרים" חכם יהודי מגליציה, רבי שמחה מזאלוזיץ, שפגש אותם על שפך הדנובה והפליג יחד אתם באונייה לקושטא ומשם לארץ ישראל. סיפור מסעותיו הודפס על ידי חתנו, רבי שלמה מדובנא בספר "אהבת ציון".

בכ"ז בתמוז הגיעו אנשי השיירה לחופי קושטא, וכעבור חודשיים בי"ח באלול עלו על האונייה לארץ ישראל. יחד איתם היו באונייה גם עולי רגל רבים מיהודי טורקיה וארצות הבלקן. בערב ראש השנה תקכ"ה הגיעו לנמל יפו. עולי הרגל הספרדים עזבו את האונייה בדרכם לירושלים בעוד אנשי השיירה החסידים נשארו באונייה במשך החג, ורק בצום גדליה הפליגו לכיוון עכו. בשל הסערה שפקדה את הים הם הגיעו ליעדם רק כעבור תשעה ימים בי"ב בתשרי. בי"ג בתשרי עזבו את עכו ובעזרת חמורים ופרדות הגיעו לטבריה. 

במכתבו הקצר והיחיד שנשתמר הוא כותב לאחיו רבי צבי מזלטשוב: .

רבי נחמן מהורדונקא לא האריך ימים בטבריה, והוא נפטר בשנת תקכ"ה או תקכ"ו. את חתימתו של רבי מנחם מנדל מפרימשלן ניתן למצוא ראשונה על איגרת המלצה של האשכנזים בטבריה משנת תקכ"ח לקהילת מץ. שנת פטירתו המדויקת לא ידועה, אבל בקונטרס "יושר דברי אמת" שכתב רבי משולם פייביש הלר בשנת תקל"ז הוא נזכר כמי שכבר הלך לעולמו. מקור נוסף לקביעת תאריך פטירתו היא העובדה שלא נמצא תיעוד על מפגש בינו לרבי מנחם מנדל מויטבסק שעלה לארץ ישראל בשנת תקל"ז (1777). 

## כתביו
הקונטרס הקצר שכתב **דרכי ישרים** היה פופולרי מאוד והודפס פעמים רבות. ככל הנראה קדמה כתיבתו לכתיבת ספריו של רבי יעקב יוסף מפולנאה, שכן הספר נכתב לפני עלייתו ארצה בשנת תקכ"ד. הסכמה של רבי מנחם מנדל מפרמישלן נדפסה על ספרו של רבי ברוך מקוסוב, "יסוד העבודה נחמד ונעים". תלמידו רבי משולם פייביש הלר מז'ברז' מביא מקצת מדבריו כפי ששמע מ'פיו הקדוש' בספרו "יושר דברי אמת".

## קישורים חיצוניים

* , זולקוה תקנ"ד
* , מהדורה נוספת
* 

## הערות שוליים

קטגוריה:נפטרים ב-1770
קטגוריה:אנשי עליות קדומות לארץ ישראל
קטגוריה:טבריה: אדמו"רים
קטגוריה:תלמידי הבעל שם טוב
קטגוריה:רבנים גליציאנים
קטגוריה:אדמו"רים ארץ-ישראלים
קטגוריה:עולים לארץ ישראל במאה ה-18
קטגוריה:יהודים הקבורים בבית הקברות בטבריה
עופר ברקוביץ' (מאמן כדורסל)

**עופר ברקוביץ**' (נולד ב-12 בנובמבר 1965) הוא מאמן כדורסל ישראלי.

## ביוגרפיה
בתחילת הקריירה שלו, שימש כעוזר מאמן לאפי בירנבוים ופיני גרשון בעירוני רמת גן ולאחר מכן עוזר של בירנבוים בהפועל אילת.

בעונת , כשהיה עוזר המאמן של בירנבוים בקבוצת בני הרצליה, זכתה הקבוצה בגביע המדינה.

בעונת הכדורסל  אימן לראשונה בבוגרים את עירוני רמת גן והוביל אותה למקום השישי. עונה לאחר מכן אימן את הפועל חולון.

בעונת  אימן תקופה קצרה את קבוצת הנשים של אליצור רמלה.

בעונת  אימן את "וסט פטרום ארד" (West Petrom Arad) שהייתה אלופת הליגה הרומנית במשך שנתיים ברציפות. וסיים עם הקבוצה במקום השני. לאחר מכן נשאר עד אמצע עונת  ועזב בעקבות משבר כלכלי שאליו נכנסה הקבוצה. חזר לארץ ואימן את מ.כ חיפה, אך בתום עונה זו היא ירדה לליגה השנייה.

בעונת  החליף את רן אשר במכבי גבעת שמואל בתחילת העונה והוביל את הקבוצה לרבע גמר הפלייאוף. הוא עזב אותה בקיץ, אבל הוזעק בחזרה במחזור ה-20, כאשר לקבוצה היו שני ניצחונות בלבד. הוא הוביל אותה לתשעה ניצחונות רצופים שזיכו אותו בתואר מאמן העונה של ליגת העל.

בעונת  אימן את אליצור אשקלון, אך לא סיים את העונה בתפקיד.

בעונת  ובעונת  הציל פעמיים את קבוצת מכבי ראשון לציון מירידה לליגה השנייה.

לאחר שלקח שנה של חופשה מאימון, חתם ברקוביץ' באוגוסט 2010 בקבוצת מכבי אשדוד מליגת העל. משמש במקביל (מאז 2005) כמנהל מקצועי בהפועל נס ציונה, בוגרים ונוער.

בעונת  זכה ברקוביץ' שוב בתואר מאמן העונה של ליגת העל, לאחר שהוביל את מכבי אשדוד עד לגמר הפיינל פור הישראלי.

בעונת  הגיע עם אשדוד עד לגמר גביע ווינר ולחצי גמר גביע המדינה. בסיום העונה עזב והתרכז רק בעבודתו כמנהל מקצועי בנס ציונה.

החל מעונת  שימש כמנהל המקצועי של עירוני נס ציונה.

באמצע  פוטר מנס ציונה נדב זילברשטיין ובמקומו מונה עופר ברקוביץ'.

בדצמבר 2015 השיג את ניצחונו ה-100 בכל הזמנים כמאמן עירוני נס ציונה, 88:94 על הפועל תל אביב, אולם ירד ליגה עם נס ציונה בסוף העונה.

בינואר 2019 הוחתם בבני הרצליה ולאחר שני משחקים עזב את התפקיד לאחר שהנהלת הקבוצה סירבה לבקשתו לחזק את הקבוצה. הוא הוחלף על ידי אריק שיבק.

בנובמבר 2019 הוחתם ברקוביץ' בעירוני רעננה במקומו של אבנר יאור.

באפריל 2021 פוטר מרעננה לאחר שהקבוצה לא נחלה הצלחה והסתבכה במאבקי התחתית.

## קישורים חיצוניים

* 
* 
## הערות שוליים

קטגוריה:מאמני כדורסל ישראלים
קטגוריה:מאמני בני הרצליה
קטגוריה:מאמני עירוני נס ציונה
קטגוריה:מאמני מכבי חיפה בכדורסל
קטגוריה:מאמני מכבי ראשון לציון
קטגוריה:מאמני הפועל חולון
קטגוריה:מאמני מכבי אשדוד בכדורסל
קטגוריה:מאמני מכבי גבעת שמואל
קטגוריה:מאמני עירוני רמת גן
קטגוריה:מאמני מכבי עירוני רעננה
קטגוריה:ישראלים שנולדו ב-1965
פרנצ'סקו ספורצה השני

שמאל|ממוזער|250px|פרנצ'סקו ספורצה השני
**פרנצ'סקו ספורצה השני** (**Francesco II Sforza**; 4 בפברואר 1495 - 24 באוקטובר 1535), היה הדוכס האחרון של מילאנו, ושימש בתפקיד זה מ-1521 עד מותו.

## ביוגרפיה
פרנצ'סקו נולד ב-4 בפברואר 1495, והיה בנם השני של לודוביקו ספורצה, דוכס מילאנו ושל ביאטריצ'ה ד'אסטה. ב-1499 במרוצת המלחמות האיטלקיות אביו, שגורש ממילאנו אחרי פלישת לואי השנים עשר, מלך צרפת לאיטליה, לקח איתו את פרנצ'סקו אל חצרו של מקסימיליאן הראשון, קיסר האימפריה הרומית הקדושה (שנישא לביאנקה מריה ספורצה - בת דודו של פרנצ'סקו). אביו, לודוביקו ספורצה נתפס בידי הצרפתים ב-1500 ומת ב-1508 אחרי שישב במשך שמונה שנים בכלא הצרפתי במצודת העיר לוש שבעמק הלואר.

הצרפתים שלטו במילאנו עד 1512, כאשר גורשו על ידי שכירי חרב שווייצרים מצבא האפיפיור יוליוס השני, שמינה לדוכס מילאנו את מסימיליאנו, אחיו הבכור של פרנצ'סקו. ב-1515 פרנסואה הראשון, מלך צרפת פלש לאיטליה, ואחרי קרב מאריניאנו השתלט על מילאנו ולקח בשבי את מסימיליאנו. אך ב-1521 הצרפתים גורשו ממילאנו על ידי הספרדים, שמינו את פרנצ'סקו לדוכס מילאנו תחת פיקוחם.

פרנצ'סקו ספורצה השני השתתף בקרב ביקוצ'ה (27 באפריל 1522 שבו לחם לצד הצרפתים נגד הספרדים וכוחות האפיפיור אדריאנוס השישי, אך ללא הצלחה. אחרי קרב פאביה (24 בפברואר 1525) שבו נחלו הצרפתים מפלה ניצחת, קרל החמישי, קיסר האימפריה הרומית הקדושה השתלט על מילאנו. פרנסצ'סקו ספורצה השני השתתף במלחמת הליגה של קוניאק (1526–1529) - מלחמה שבה השתתפו גם צרפת, האפיפיור קלמנס השביעי, רפובליקת פירנצה והרפובליקה של ונציה שכולם לחמו נגד הספרדים ומנהיגם קרל החמישי. כתוצאה ממלחמה זו, שבה יד הספרדים הייתה שוב על העליונה, פרנצ'סקו ספורצה השני נאלץ לעזוב את מילאנו.

הוא שב למילאנו ב-1529, (אחרי שלום קמברה שנחתם בין לואיז, נסיכת סבויה, אמו של פרנסואה הראשון, לבין מרגרטה לבית הבסבורג), ותרם להתפתחותה הכלכלית והתרבותית של דוכסות מילאנו. ב-4 במאי 1534 נישא לכריסטינה מדנמרק, בתם של כריסטיאן השני, מלך דנמרק ושל איזבלה מאוסטריה.

פרנצ'סקו ספורצה השני מת מבלי להשאיר אחריו יורשים - מה שגרם למלחמה האיטלקית של 1535. אחרי מותו, אחיו ג'ובאני פאולו דרש את דוכסות מילאנו לעצמו, אך מת באותה שנה בנסיבות מסתוריות, והספרדים המשיכו לשלוט במילאנו.

## ראו גם
*הברבורים של לאונרדו

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:דוכסי מילאנו
קטגוריה:בית ספורצה
קטגוריה:ילידי 1495
קטגוריה:נפטרים ב-1535
המרכז הישראלי לניהול

**המרכז הישראלי לניהול (המי"ל)** הוא ארגון ישראלי העוסק בהכשרת מנהלים באמצעות כנסים, קורסים והשתלמויות. משרדי החברה נמצאים בתל אביב.

## היסטוריה
המרכז הישראלי לניהול החל לפעול בתחילת 1959 במסגרת המכון לפריון העבודה והייצור. היו"ר הראשון שלו היה יוסף עמי מחברת דשנים וחומרים כימיים. בסוף שנת 1960 החל לפעול במסגרת המרכז בית ספר לניהול.

בשנת 2005 נרכשה פעילותו של המרכז הישראלי לניהול על ידי חברת מטריקס, והוכנסה לחברת **המי"ל בע"מ**. כיום (2022), יו"ר המי"ל הוא זיו מנדל ומנהלת המי"ל היא גלי קארינה שרי. 

עם חנוכת בית ג'ון ברייס הדרכה ברחוב המסגר בתל אביב, מאי 2011, הועברה גם פעילות המי"ל לשם.

## פעילות
המי"ל פועל בשלושה מישורים מרכזיים:

**קורסים לקהל הרחב:** הדרכות והכשרות הכוללות קורסים למנהלים בדיסיפלינות השונות ובדרגי ניהול שונים: דירקטורים, מנכ"לים, סמנכ"לים, מנהלי אגפים/מחלקות, מנהלי צוותים וכו'. בין הקורסים: דירקטור הלכה למעשה, ניהול משא ומתן לבכירים, פיננסים למנהלים; קריאה וניתוח דוחות כספיים; ניהול בכיר; ניהול מערך המכירות; קורסי הכשרת מנהלים (בדרגים השונים), ביקורת פנימית וציבורית (לימודי הסמכה); קורס ניהול פרויקטים; ניהול משאבי אנוש, הכשרת מנהלי כספים (CFO), מפתחי למידה ארגונית, ניהול הדרכה ועוד.

**קורסים מותאמי ארגון**: להמי"ל מחלקת Tailor made המתמחה בתפירת קורסים מוזמנים לארגונים שונים, תוך התאמה לצרכים ואופי הארגון וקהל היעד.

**כנסים ותחרויות**: המי"ל מקיים לאורך השנה כנסים ותחרויות ובהם: כנס שירות וחוויית לקוח הגדול והמוביל בארץ, תחרות מצוינות בשירות וחוויית לקוח ותחרות ה- Effie Awards. בכנסים ובתחרויות משתתפים מנהלים מהארגונים המובילים בארץ ובעולם.
מדי שנה מזמין המי"ל מנחה בינלאומי להרצאה במסגרת כנס שירות וחוויית לקוח. בין המרצים שהשתתפו: פרופ' יצחק אדיג'ס, סקוט ברקן, מישל פלקון, אלישה מת'סון, סטן פלפס ועוד.

## קישורים חיצוניים
* 
* [המרכז הישראלי לניהול - משפט ציבורי על מינויים פוליטיים בחברות ציבוריות. בראש הרכבה השופטים ישב השופט (בדימוס) [מקס צ'רנובילסקי] ישבו לצידו פרופ' עמוס שפירא ופרופ' דוד קרצמר. בין עדי התביעה היו ח"כ אברהם שוחט, יצחק ברמן, ואלוף (במיל.)] יצחק חופי (אתר עו"ד ד"ר חיים משגב)
* 

## הערות שוליים

קטגוריה:ניהול
קטגוריה:ישראל: הכשרה מקצועית
מתי אנג'ל

**מתי אנג'ל** (8 באוקטובר 1938 – 27 ביולי 2012) הייתה אלופה פאראלימפית ישראלית בעלת 6 מדליות, מהן 2 זהב.

## ביוגרפיה
אנג'ל נולדה בבולגריה ובשנת 1948 עלתה לישראל. בשנת 1956 התגייסה לצה"ל ושירתה בחטיבה 7. בתקופת מבצע קדש נפצעה קשה בתאונת ירי ונותרה משותקת (קוואדרופלגית) ורתוקה לכסא גלגלים. לאחר תקופת שיקום למדה משפטים, הוסמכה לעריכת דין ועבדה כשלושים שנים, עד צאתה לגמלאות, כפרקליטה בפרקליטות מחוז תל אביב (פלילי).

בתקופת שיקומה הרפואי החלה לעסוק בספורט נכים במסגרת מרכז הספורט לנכים של איל"ן ומאוחר יותר בבית הלוחם תל אביב. אנג'ל עסקה בשחייה ובטניס שולחן והשתתפה לאורך השנים בארבעה . בשנת 1960 השתתפה במשחקים הפאראלימפיים הראשונים ברומא, התחרתה בשחייה ובטניס שולחן וזכתה בשני התחומים במדליית כסף. ב זכתה בשתי מדליות זהב בטניס שולחן ובמדליית כסף בשחיית 25 מטרים. לאחר מכן השתתפה גם ב, בה זכתה במדליית ארד בטניס שולחן, וב.

אנג'ל נפטרה ב-27 ביולי 2012 והובאה למנוחות בבית העלמין קריית שאול בתל אביב. היא הוכרה כחלל צה"ל שנפטרה לאחר השירות.

## קישורים חיצוניים
* 
* פירוט השתתפותה בתחרויות המשחקים הפאראלימפיים באתר הרשמי של IPC 

## הערות שוליים

קטגוריה:מדליסטיות פאראלימפיות ישראליות
קטגוריה:אלופות פאראלימפיות ישראליות
קטגוריה:זוכי מדליית כסף פאראלימפית מישראל
קטגוריה:זוכי מדליית ארד פאראלימפית מישראל
קטגוריה:שחקני טניס שולחן נכים ישראלים
קטגוריה:שחקניות טניס שולחן פאראלימפיות ישראליות
קטגוריה:שחייניות נכות ישראליות
קטגוריה:שחייניות פאראלימפיות ישראליות
קטגוריה:ספורטאים ישראלים במשחקים הפאראלימפיים רומא (1960)
קטגוריה:ספורטאים ישראלים במשחקים הפאראלימפיים תל אביב (1968)
קטגוריה:ספורטאים ישראלים במשחקים הפאראלימפיים היידלברג (1972)
קטגוריה:ספורטאים ישראלים במשחקים הפאראלימפיים ארנהם (1980)
קטגוריה:שחקני טניס שולחן במשחקים הפאראלימפיים רומא (1960)
קטגוריה:שחיינים במשחקים הפאראלימפיים רומא (1960)
קטגוריה:שחקני טניס שולחן במשחקים הפאראלימפיים תל אביב (1968)
קטגוריה:שחיינים במשחקים הפאראלימפיים תל אביב (1968)
קטגוריה:שחקני טניס שולחן במשחקים הפאראלימפיים היידלברג (1972)
קטגוריה:שחיינים במשחקים הפאראלימפיים היידלברג (1972)
קטגוריה:שחקני טניס שולחן במשחקים הפאראלימפיים ארנהם (1980)
קטגוריה:משתתפות המשחקים הפאראלימפיים ארנהם (1980)
קטגוריה:שחקניות טניס שולחן ישראליות
קטגוריה:ספורטאים נכי צה"ל
קטגוריה:ספורטאי איל"ן
קטגוריה:נכי צה"ל שהוכרו לאחר מותם כחללי צה"ל
קטגוריה:ישראליות ילידות בולגריה
קטגוריה:ישראלים ילידי בולגריה
קטגוריה:אישים הקבורים בבית הקברות קריית שאול
קטגוריה:ישראליות שנולדו ב-1938
קטגוריה:ישראלים שנולדו ב-1938
קטגוריה:ישראליות שנפטרו ב-2012
קטגוריה:ישראלים שנפטרו ב-2012
ג'ון בורדט

**ג'ון פטריק בורדט** (באנגלית: **John Patrick Burdett**; נולד ב-24 ביולי 1951) הוא סופר רבי-מכר בריטי.

## ביוגרפיה
בורדט הוא עורך דין לשעבר שעבד במשך 12 שנים בהונג קונג, עד שהחליט להפוך לסופר מותחנים. ספריו "בנגקוק 8", ו"קעקוע בנגקוק" תורגמו לעברית בהוצאת מודן, ספרו "השניות האחרונות" תורגם לעברית ויצא בהוצאת נירם.

## ספריו
סדרת ספרי הבלש סונצ'אי ג'יטפליצ'יפ שכוללת שישה ספרים שפורסמו בשנים 2003-2015, מתרחשת בעיקר בבנגקוק ומתמקדת בבלש בודהיסטי בשם "סונצ'אי ג'יטפליצ'יפ". סונצ'אי נולד לקצין צבא אמריקאי שמעולם לא הכיר, ולזונה. סונצ'אי גדל באירופה ובארצות הברית ורכש שם השכלה, ומאוחר יותר עבר לתאילנד, שם הוא חוקר פשעים אכזריים וביזאריים. הסדרה דנה בתעשיית המין שבתאילנד, ובשוני בין סונצ'אי, שוטר ישר שגדל במערב ולכן נחשב זר, לבין עמיתיו המושחתים.

חלק מהספרים בסדרה נכתבו בהשראת ספרים של פסוק פונגפאיצ'יט על הקשר בין הון ושלטון בתאילנד.

## קישורים חיצוניים
* מידע על הסופר
* ביקורת בעברית על ספרו בנגקוק 8
* ביקורת בעברית על ספרו קעקוע בנגקוק

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:סופרים בריטים
קטגוריה:בריטים שנולדו ב-1951
גירושים נפלאים

**גירושים נפלאים** היא סדרת טלוויזיה ישראלית אשר שודרה בערוץ yes stars Drama וyes Stars ישראלי בשנת 2009. הסדרה מתמקדת במשרד עורכי דין המתמחה בענייני גירושים, בעלילות חייהם של העובדים בו, ובמקרים המסקרנים עמם הם נדרשים להתמודד.

כוכבי הסדרה הם **הילה רובין** (אסי לוי), שותפה בכירה במשרד; **עדי ארטיג'אני** (ליאת תמרי), שותפה במשרד; **עמית רובין** (אורי פפר), אחיו התאום של תומר, שנהרג בתאונת דרכים; עורך הדין **ערן אטלס** (ליאור רז); עורך הדין **אודי יוכפז** (דב נבון), אשתו, **גלית יוכפז** (אורנה פיטוסי) ובתו **נויה יוכפז** (תמר שם אור); ואחרים.

העונה הראשונה של הסדרה מנתה 21 פרקים, והעונה השנייה מנתה 18 פרקים. הסדרה תוכננה במקור כדרמה יומית, וכ-50 פרקים שלה צלמו מראש. רק לקראת העלייה לשידור, הוחלט שתשודר כסדרה שבועית.
	
## עלילה
עלילת הסדרה מתמקדת במשרד עורכי דין המתמחה בענייני גירושים, ובעורכי הדין העובדים בו המנסים לבנות ולשמר קשרי אהבה וזוגיות בחייהם האישיים בעודם עוסקים מדי יום בניתוק קשרי הזוגיות של לקוחותיהם.
	
בין הלקוחות המגיעים למשרד נמצאים גבר המגלה שאשתו ביגמיסטית; סרבן גט היושב בכלא ואיבד את שנותיו היקרות במלחמת חורמה באשתו; אישה המגלה שבעלה הומוסקסואל; מאפיונר שרוצה לעשות שלום בית עם אשתו שנעלמה; זוג נשוי ביחסי עבד-מלכה מתוך בחירה; ופסל שלא מצליח לפסל יותר.
## דמויות
* **הילה רובין** (אסי לוי) – עורכת דין ושותפה בכירה במשרד "רובין-ארטיג'אני".
* **עדי ארטיג'אני** (ליאת תמרי) – עורכת דין ושותפה של הילה במשרד "רובין-ארטיג'אני".
* **עמית רובין** (אורי פפר) – האח התאום של תומר שנהרג בתאונת דרכים.
* **ערן אטלס** (ליאור רז) – עורך דין לענייני משפחה, בעל משרד מתחרה למשרד "רובין-ארטיג'אני".
* **אודי יוכפז** (דב נבון) – עורך דין לענייני גירושין.
* **גלית יוכפז** (אורנה פיטוסי) – אשתו של אודי יוכפז.
* **נויה יוכפז** (תמר שם אור) – בתו של אודי, אומצה גם על ידי גלית. עובדת במשרד של אביה.
* **יואב בכר** (אייל שכטר) – לקוח של משרד עורכי הדין.
* **כרמל עג'מי** (ליטל שוורץ) – המזכירה הבכירה במשרד "רובין-ארטיג'אני". נשואה לעופריקו.
* **עופריקו כהן** (לביא זיטנר) – מטפל אלטרנטיבי, נשוי לכרמל.
* **מרי רובין** (עליזה רוזן) – אמא של עמית (אורי פפר) ושל תומר שנפטר (אלדד פריבס).
* **להב סוצקבר** (יובל מנדלסון) – בן 17, ידיד של נויה.

## קישורים חיצוניים

* 

## הערות שוליים

קטגוריה:סדרות דרמה ישראליות
קטגוריה:סדרות טלוויזיה ישראליות שעלו לשידור בשנת 2009
קטגוריה:Yes הטלוויזיה בלוויין: תוכניות וסדרות
קטגוריה:סדרות משפטיות
כביש 358

**כביש 358** הוא כביש הנמצא בדרום הארץ ונמתח ממחלף לקייה בדרום, במפגש עם כביש 6 וכביש 31, בסמוך ללהב עד למושב אמציה. הוא עובר ברובו בצמוד לקו הירוק, בנתיב 'דרך הפטרולים' הישן.

## היסטוריה
ההחלטה על סלילת הכביש התקבלה בשנת 2001 וסלילתו החלה בשנת 2003, במטרה לחבר את יישובי האזור, שקף ושומריה לבאר שבע בדרום, לכביש 35 בצפון ומשם לירושלים בנתיב קצר ומהיר, שישמש כציר נוסף המחבר בין באר-שבע לירושלים ותל אביב. הכביש נסלל ברובו במקביל לגדר ההפרדה וכביש הביטחון שגם הוקמו באותה עת. ארגוני איכות הסביבה מחו כל כך שהכביש פוגע באזור גבעות לכיש, שהיה עד שנות ה-2000 מהאזורים הבודדים בלבה של ישראל שבו כמעט שלא נבנו יישובים או נסללו כבישים. האזור אף נכלל בתוכניות המתאר בתור "שמורה ביוספרית" של שפלת יהודה, שבו רוב השטח יועד על פי התכנון לשימור, והפיתוח מוגבל ליישובים הקיימים.  

ביוני 2009 נחנך הקטע העיקרי של הכביש באורך של 17 ק"מ, בין אמציה לשומריה, וחבר לקטע שהיה כבר סלול בין קיבוץ להב וכביש 31. סלילת הכביש צפונה עד לכביש 35, קרוב לכפר זוהרים ולקיבוץ בית גוברין, בוטלה. לטענת אגף הדוברות ב"נתיבי ישראל", סגירת פרויקט נבעה מהחסמים הבאים: "אי התאמה לתוכנית המתאר הארצית - תמ"א 3, אומדן פרויקטאלי גבוה, תחזיות תנועה נמוכות, התנגדות משרד הביטחון והתנגדות רשות הטבע והגנים". הכביש המקומי הקיים, כביש 3415, מחבר בין כביש 358  לכביש 35.

מחלף לקייה בקצהו הדרומי נפתח בשנת 2016 ואליו חובר כביש 6 שנפתח בשנה זו באזור.
## צמתים לאורך הכביש

## קישורים חיצוניים

* עוד מידע כללי לגבי כביש 358, באתר מיצו בדרכים
* עוד מידע לגבי תכנון המשך כביש 358, באתר CARLOSS

## הערות שוליים

קטגוריה:ישראל: כבישים
קטגוריה:מועצה אזורית לכיש
קטגוריה:חבל לכיש